

VLADA REPUBLIKE HRVATSKE

Zagreb, 18. travnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o obvezi rada ureda državne uprave radi provedbe izbora za članove u Europski parlament iz Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

P R I J E D L O G

 Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_ 2019. godine donijela

**O D L U K U**

 **o obvezi rada ureda državne uprave radi provedbe izbora za članove u Europski parlament iz Republike Hrvatske**

**I.**

 Uredi države uprave u županijama i Gradski ured za opću upravu Grada Zagreba, odnosno službenici koji rade na pripremi, provjeri i izradi popisa birača te izdavanju potvrda za glasovanje, radit će:

11. svibnja 2019. (subota) u vremenu od 8 do 14 sati,

 15. svibnja 2019. (srijeda) do 16 sati te

26. svibnja 2019. (nedjelja) na dan održavanja izbora, za sve vrijeme glasovanja od 7 do 19 sati.

**II.**

 Iznimno, na dan zatvaranja registra birača 15. svibnja 2019., potrebu obveze rada ureda državne uprave u županijama i Gradskog ureda za opću upravu Grada Zagreba, izvan redovnog radnog vremena, može odrediti ministar nadležan za poslove opće uprave posebnom odlukom.

**III.**

 Potrebu rada izvan redovnog radnog vremena odredit će predstojnik ureda državne uprave u županiji ovisno o potrebama i mjesnim prilikama u županiji, radi obavljanja poslova iz točke I. ove Odluke.

**IV.**

 Za provedbu ove Odluke zadužuju se predstojnici ureda državne uprave u županijama i gradonačelnik Grada Zagreba.

**V.**

 Državnim službenicima i namještenicima za rad u dane određene ovom Odlukom isplatit će se naknada sukladno odredbama Kolektivnog ugovora za državne službenike i namještenike („Narodne novine“, broj 104/13, 150/13, 71/16, 123/16, 112/17, 12/18 i 2/19).

**VI.**

Za provedbu predmetne Odluke osigurana su sredstva u Državnom proračunu Republike Hrvatske za 2019. godinu i projekcijama za 2020.-2021. godinu u okviru Financijskog plana Ministarstva uprave, Razdjel 095, Glava 10, Aktivnost, A 831001 Administracija i upravljanje, na grupi 31 Rashodi za zaposlene.

**VII.**

 Ova Odluka stupa na snagu danom donošenja, a objavit će se u “Narodnim novinama”.

**KLASA:** **PREDSJEDNIK**

**URBROJ:**

## Zagreb, Andrej Plenković

**OBRAZLOŽENJE**

 Predsjednica Republike Hrvatske je dana 25. ožujka 2019. donijela Odluku o raspisivanju izbora za članove u Europski parlament iz Republike Hrvatske. Za dan održavanja izbora određena je nedjelja 26. svibnja 2019.

 S obzirom da u vrijeme pripreme izbora za članove u Europski parlament iz Republike Hrvatske i na dan održavanja izbora za tijela državne uprave nastaju obveze obavljanja dodatnih poslova izvan redovnog radnog vremena te u neradne dane, potrebno je utvrditi obvezu rada tijela državne uprave.

 točka I

 Ovom se točkom određuje obveza rada ureda državne uprave odnosno službenika koji rade na poslovima registra birača i to na dan (subota) 11. svibnja 2019. od 8 do 14 sati, na dan (srijeda) 15. svibnja 2019. do 16 sati, s obzirom da je člankom 24. Uredbe o unutarnjem ustrojstvu ureda državne uprave u županijama („Narodne novine“, broj 84/18) radno vrijeme ureda različito propisano te na dan održavanja izbora (nedjelja) 26. svibnja 2019., za sve vrijeme glasovanja od 7 do 19 sati.

 točka II

 Ovom se točkom propisuje da ministar nadležan za poslove opće uprave, iznimno, na dan zatvaranja registra birača u srijedu 15. svibnja 2019., može posebnom odlukom odrediti obvezu rada ureda državne uprave izvan redovnog radnog vremena, kako bi se mogli, do zatvaranja registra birača, obraditi i provesti svi zaprimljeni zahtjevi za privremeni upis, aktivnu registraciju, prethodnu registraciju, posebno s obzirom na vremenske razlike diplomatskih misija i konzularnih ureda Republike Hrvatske u inozemstvu.

 točka III

 Ovom se točkom propisuje mogućnost posebne organizacije rada ureda državne uprave u županijama i Gradskom uredu za opću upravu Grada Zagreba, radi provjere, ispravaka ili dopuna podataka upisanih u registru birača i drugih obveza tijela državne uprave u svezi pripreme izbora te na dan održavanja izbora.

 točka IV

 Ovom se točkom zadužuju predstojnici ureda državne uprave u županijama i gradonačelnik Grada Zagreba za provedbu Odluke o obvezi rada na dane iz točke I.

 točka V

 Ovom se točkom utvrđuje način plaćanja naknade za obvezan rad, utvrđen predloženom Odlukom.

točka VI

 Ovom se točkom utvrđuje da su sredstva za provedbu predmetne Odluke osigurana u Državnom proračunu Republike Hrvatske za 2019. godinu i projekcijama za 2020.-2021. godinu u okviru Financijskog plana Ministarstva uprave, Razdjel 095, Glava 10, Aktivnost, A 831001 Administracija i upravljanje, na grupi 31 Rashodi za zaposlene.